Genesis 1 



Ya Nekapegafu ya Mundo 

IKattu gafagafu, pinaratu y Afu Dios ya langit en ya lusak, 2ngam 
awan peba nga forma ya lusak, en awan vulvua/pulus nga 
naddian, ta danum peba ngammin, en awan vulvua nawag kan 
ngammin ya pallehut na. Hinnian/Asan ya Espiritu y Afu Dios nga 
mamayapayappag kan ya utun ya danum. 

3 Y Afu Dios, kunna nga nakkahi, "Nawag, lumattuad ka." Insigida 
luminattuad ya nawag. 4Nasingan y Afu Dios nga napia ya nawag. 
Sangaw, pinassinna na ya nawag en ya kokopanAallap. 
5 Nginahanan na ya nawag kan "algaw", en nginahanan na ya 
kokopan kan "gabi". Hinnian ya gabi en ya algaw, yan ya unu-unna 
nga algaw. 

6 Kunna nga nakkahi y Afu Dios manin, "Utun nga 
paddatanan/pallatanan ya danum, lumattuad ka, en passinnan mu 
ya danum kan dua nga lugar." 7 Kunna tian ya nepammaratu y Afu 
Dios kan ya utun, en nesinna na ya napotun nga danum kan ya 
napagukab nga danum. 8 Nginahanan na ya utun kan "langit". 
Nappasa ya gabi en ya algaw, yan ya mekaddua nga algaw. 

9 Kunna nga nakkahi y Afu Dios, "Danum kan ya gannung ya 
langit, mattangesa ka kan isa nga lugar tasenu lumattuad ya lusak." 
Sangaw, nesimmu yan. i©Nginahanan y Afu Dios ya danum nga 
nattangesa kan "bebay", en nginahanan na ya namaha kan "lusak". 
Nasingan y Afu Dios nga napia ya kiningngua na. 

11 Kunna nga nakkahi y Afu Dios manin, "Lusak, mamatuhu ka 
kan kadakaddat en mulumula nga mawukal, en kayakayu nga 
mawunga nga hinnian vukal da." Sangaw, nesimmu yan. 
i2Namegafu nga nattuhu kan ya utun lusak ya kadakaddat en ya 
maddumaruma nga mula nga hinnian vukal da segun kan ya klase 
ra, en kayakayu nga mawunga nga hinnian vukal da segun kan ya 
klase ra. Nasingan y Afu Dios nga napia ya kiningngua na. 
i3Nappasa ya gabi en ya algaw, yan ya mekatallu nga algaw. 

14 Kunna nga nakkahi y Afu Dios manin, "Nawag ira, lumattuad 
kayu kan langit nga mangisinna kan ya algaw kan ya gabi, en 
ipasingan nu ya ammegafu ya algaw, maddumaruma nga tiempo en 
ya atturunud ya dahun ira. lsikayu ya nawag kan langit nga 
mangnawag kan ya lusak." Sangaw, nesimmu yan. isGaggafen, 
namaratu y Afu Dios kan dua nga daddakal nga mangiddan kan 
nawag. Pinaratu na ya sinag nga mannawag nu algaw en ya vulan 
nga mannawag nu gabi. Pinaratu na pay ya bitibittuan. 
i7Nekkua/Neppay na ya nawag ira kan langit nga mangnawag kan 
ya lusak, is en mammoray ra kan ya algaw en ya gabi, en mamasinna 
ra kan ya nawag en ya kokopan. Nasingan y Afu Dios nga napia ya 
kiningngua na. i^Nappasa ya gabi en ya algaw, yan ya meka-appat 
nga algaw. 

20 Kunna nga nakkahi y Afu Dios manin, "Maddumaruma nga 
mattolay kan ya danum en mammanuk ira nga makkayakayab kan 
utun, lumattuad kayu." 2iQaggafen, namaratu y Afu Dios kan 
maddumaruma nga pinaratu nga mattolay kan ya danum en maski 
ya dadaddakal nga pinaratu ira kan ya bebay. Namaratu pay kan 
maddumaruma nga mammanuk. Nasingan y Afu Dios nga napia ya 
kiningngua na. 22Binendisionan na ngammiri ira yan nga pinaratu 
na. Nemandu na kan ya pinaratu ira kan ya danum nga umara-aru ra 
en mawwawarak da kan ya bebay. Nemandu na pay kan ya 
mammanuk ira nga umara-aru ra. 23Nappasa ya gabi en ya algaw, 
yan ya mekalima nga algaw. 

24 Kunna nga nakkahi y Afu Dios manin, "Maddumaruma nga ayam 
nga nasimpat en simaron, dadaddakal en bibibbisang/bibibbisut, en 
makkarekay nga mattolay kan ya utun lusak, lumattuad kayu, en 
maggakagaka kayu kan kagitta nu pe laman." Sangaw, nesimmu yan. 
25 Pinaratu y Afu Dios ngammin ya ayam en ya makkarekay. Nasingan 
na nga napia y a kiningngua na. 

(Mateo 19:4) 

26 Kunna nga nakkahi y Afu Dios manin, "Mamaratu tera kan 
tolay nga kagiggitta tera. Iddan tera kan ira ya paka-awayya ra kan 
ya manangat/isira en mammanuk ira en ngammin ya ayam nga 
nasimpat en simaron, dadaddakal en bibbisang, en makkarekay ira, 
kan ya intern lusak." 27 En namaratu y Afu Dios kan tolay nga 
kagiggitta na pe laman. Megiggitta kan iggina, pinaratu na ira. 
Namaratu iggina kan lalaki en babay. 

28Kabalin na, binendisionan na ira. Kunna nga nakkahi kan ira, 
"Maggaka kayu kan aru, tasenu mawwawarak ya gakagaka nu nga 
maddian kan ya interu lusak. Mabbalin kayu kan mammoray kan ya 
utun lusak. Iddan ku kan ikayu ya paka-awayya kan ya manangat en 
mammanuk ira en ngammin nga ayam. 29Dandamman nu nga 
pinaratuk ngammin ya maddumaruma nga mula nga mattuhu kan 
ya utun lusak nga mawukal en ngammin nga kayu nga mawunga 
nga hinnian vukal da. Ira yaw, para kan ikayu nga kanan nu. 
30 Pinaratuk ngammin ya maddumaruma nga mula nga makan para 
kan ngammin nga ayam, makkayakayab en makkarekay." 3.1 Iningan 
y Afu Dios ngammin ya pinaratu na, en nasingan na nga napinipia. 
Nappasa ya gabi en ya algaw, yan ya meka-annam nga algaw. 

(Hebreo4:4) 

2Gaggafen, nabalin ya nekaparatu ya langit, ya lusak, en 
ngammin ya maddian kan ira. 2 Kan ya mekapitu nga algaw, 
nabalin y Afu Dios ya kiningngua nan, en namangat iggina ta 
netumpal na ngammin ngin ya kiningngua na. 3 Binendisionan na ya 
mekapitu nga algaw, en sinunnak na kan nasantuan nga algaw gafu 
ta kan nay nga algaw, namangat iggina kan ngammin nga 
kiningngua na kannia nepammaratu na. 

4 Kunna tian ya nekaparatu ya langit en ya lusak. 

Ya Laguerta ya Eden 

Kattu pinegafanan y Yahweh 2 ya nepammaratu na kan ya lusak en 
ya langit, 5 awan peba vulvua/pulus mula kan ya utun lusak, en 
awan peba vukal nga nattuhu gafu ta mari peba pinoran y Yahweh, 
en awan peba nga tolay nga mattrabahu kan ya lusak; 6ngam 
hinnian/asan dagapa/angap nga siminullu nga naggafu kan ya utun 
lusak nga namisibit/nassassab kan ya interu lusak. 

(1 Corinto 15:45) 

7Y Yahweh, nangalak kan lusak 2 nga finorma na kan tolay, en 
nelazzob na ya angat kan ya iyung na, en nangangat ya tolay. 

sNangngua y Yahweh kan laguerta kan ya isa nga lugar kan ya 
silawan nga nangahanan kan Eden, en pinaddian na kannay ya tolay 
nga pinaratu na. ^Pinattuhu y Yahweh ngammin ya maddumaruma 
nga kayu nga nakasta ya kasinnan na en mawunga kan awayya na 
nga makan. Kan ya tangnga ya laguerta hinnian ya kayu ya attolay 3 
en ya kayu nga pakakammuan kan ya napia en ya narakat/napot. 4 

io Hinnian isa nga kayan/wangag kan Eden nga danuman na ya 
laguerta. Kan ya tangapingit na, nakka-appat ya ahit na. 
ii Nangahanan ya unna kan Pishon nga mallellekku nga mahit kan 
ya nasion ya Havila nga dian vulawan. i2Puro ya vulawan kannay, 
en hinnian peba pabangug nga talataggit nga matafulan en batabatu 
nga nanginingina. 5 i3Ya mekaddua nga kayan e Gihon nga 
mallellekku nga mahit kan ya nasion Etiopia. 6 i4Ya mekatallu nga 



2 2:4 Kan ya ergo nga Hebreo, Yahweh ya ngahan y Afu Dios. Kan ya 
pilippipia laman nga nekebalittag ya Biblia kan Ingles, nebalittag 
yaw nga ngahan kan Jehovah, ngam kan ya aru nga nekebalittag nan, 
nebalittag yaw nga ngahan kan LORD nga kapital ya lettra na, ngam 
megitta ya katanang da kan ya bibbisang nga lettra fera laman ya 
lettra'!/. 

2 2:7 Kan Hebreo: gahuk 

3 2:9 Ikayat na nga kayan: kayu nga mappanayun ya vunga na kan angat. 
4 2:9Ikayat na nga kayan: kayu nga mangiddan ya vunga na kan 

pakakammu kan ya padduman ya napia en ya narakat. 

5 2:12 Kan Ingles: hinnian peba bdellium en onyx 

6 2:13 Iggina balalaman, Cus. 

kayan, Tigris nga mahit kan ya silawan ya nasion Asiria. Ya 
meka-appat nga kayan, Eufrates. 

i5Pinaddian y Yahweh ya tolay kan ya laguerta kan Eden tase 
kusettian na en taronan na. 16 Y Yahweh, kunna nga nammandu kan 
iggina, "Awayyam ya mangan kan vunga ya maski hanna nga kayu 
kan ya laguerta i7fera laman kan ya kayu nga pakakammuan kan ya 
napia en ya narakat. Marim vulvua panganan ya vunga na nay nga 
kayu. Nu panganan mu yan, matay ka kan yan nga algaw nga awan 
ngababang." 

is Kunna nga nakkahi y Yahweh, "Mari na napia nu mesissa ya 
lalaki. Mangngua nak kan mepangngat nga manguffun kan iggina. " 

19Ngam kallie na yan, nangalak iggina kan lusak nga finorma 
na kan ngammin nga maddumaruma nga ayam en ngammin nga 
maddumaruma nga mammanuk. Sangaw, ne-angay na ira kan ya 
lalaki tase ya lalaki, ngahanan na ira en mammuan y Afu ya 
ingahan na kan ira. En maski hanna nga nengahan na kan kada 
isa kan ira, yan ya ngahan da. 20Gaggafen, nginahanan ya lalaki 
ngammin ya maddumaruma nga mammanuk en ngammin ya 
maddumaruma nga ayam. Ngam awan kan ira nga mepangngat 
nga manguffun kan iggina. 

21 Pinakaturug y Yahweh ya lalaki, en kattu nakakaturug igginan, 
inazzan na ya isa nga tulang ya tagang na, en kabalin na, sinerran na 
kan pattag. 22 Finorma na kan babay ya tulang nga inalak na kan ya 
tagang ya lalaki, en ne-angay na kan iggina. 

(Mateo 19:5; Marcos 10:7-8; 1 Corinto 6:16; Efeso 5:31) 
23 Ya lalaki, kunna nga nakkahi, "Yaw ya tulang nga naggafu kan 
ya tulutulang ku en pattag kan ya pattapattag ku. 'Babay' ya ngahan 
na, ta naggafu iggina kan lalaki." 7 24 Yan ya gafu na kan maski innia 
nga tolay nga lalaki, panawan na ya ama na en ya ina na nu 
mangatawa, en metadday iggina kan ya atawa na, en mabbalin da 
nga dua kan kuenta isa nga baggi. 25 Ya lalaki en ya atawa na, parehu 
ra nga awan da nga sissinnun, ngam awan kan ira ya appasiran. 



2:23 Kan Hebreo, ya ergo nga lalaki iysh, iggina ya gamut ya ergo nga 
babay ishshah. 

Ya Unna nga Liwat ya Tolay 

3 Kan ngammin nga ayam nga pinaratu y Yahweh, ya ziriyan ya 
kasiriban. Kunna nga nakkahi kan ya babay kan isa nga algaw, 
"Kurug kazze/pano nga kinahi y Afu Dios kan ikayu nga mari nu 
panganan ya vunga ya maski hanna nga kayu kan ya laguerta?" 

2 Kunna nga siminabbag ya babay, "Kinahi y Afu Dios nga awayya 
mi nga mangan kan maski hanna nga vunga 3fera laman kan ya 
vunga ya kayu nga hinnian/asan kan ya tangnga ya laguerta. Kinahi 
na nga mari mi panganan onu tukkallan ya vunga na nay nga kayu, 
ta nu kuan mi, matay kami." 

4 Kunna nga nakkahi ya ziriyan kan ya babay, "Mari na kurug yan, 
ta ya kakurruan na, marinu matay. s Kinahi y Afu Dios yan kan ikayu 
ta ammu na nga nu panganan nu nay nga vunga, kan nay nga algaw, 
mavukatan ya mata nu, 8 mabbalin kayu kan kagitta na, en 
mammuan nu sangaw ya napiaen ya narakat/napot." 



8 3:5 Ikayat na nga kayan: mavukatan ya pakakammu ra. Kan versikulo 7 
pay. 

s Sangaw, kattu nasingan ya babay ya vunga ya kayu nga nakasta 
ya kasinnan na, en napia nga makan, en makemmian ta makapasirib 
kan tolay, namusit iggina kan ya vunga na en nanganan na, en 
sangaw, iniddannan na ya atawa na, en nanganan na pay. 7Kabalin 
da nga nangan kan ya vunga, navukatan ya mata ra, en nammuan da 
nga awan da nga sissinnun. Sangaw, nangalak da kan don kayu igos, 
en namanday ra kan netapit da kan ya baggi ra. 

Ya Nepammurba ra nga Massussuk 

8 Kan ya kalannaw na kan giram kan nay nga algaw, nagina ya 
lalaki en ya babay ya annalan y Yahweh kan ya laguerta. Nassussuk 
da kan ya kakayuan tase mari masingan y Yahweh ira. 

^Ngarn inakkulan y Yahweh ya lalaki, "Be tiaw ya dian mu?" 

lo.Kunna na siminabbag ya lalaki, "Naginak ya annalan mu kan ya 
laguerta, en nakatalaw nak gafu ta awan ku nga sissinnun. Yan ya 
gafu na kan nassussuk nak." 

ii Kunna nga namovut y Yahweh kan iggina, "Ka-am ta nammuan 
mu nga awan mu nga sissinnun? Nangan ka kan ya vunga nga 
kinahik nga megamma kan kanan mu, azze?/awan kasi?" 

12 Kunna nga siminabbag ya lalaki, "Ya babay nga neddan mu kan 
yakan, iggina ya nangiddan kan vunga kan yakan. Yan ya gafu na 
kan nangan nak." 

13 Sangaw, kunna nga namovut y Yahweh kan ya babay, 
"Mantindian mu kazze/pano ya dakkut ya kiningnguam?" 

Kunna nga siminabbag ya babay, "Sinabag nak ya ziriyan, en yan 
ya gafu na kan nangan nak." 

Ya Pangastigo y Yahweh 

14 Sangaw, kunna nga nakkahi y Yahweh kan ya ziriyan, "Gafu ta 
kiningnguam yan, kan ngammin nga ayam, ikaw ya 
meged/mebanu/melunud en makastigo. Idalan mu ya tagang mu, 
en mangan ka kan gahuk kannia interu attolem. is Pakkalussawan ta 
kayu en ya babay entre pay ya gakagakam en ya gakagaka na. 9 
Biaranan ya gaka na ya ulum, en biaranan mu ya tumang na." 



9 3:15 Kan Hebreo: ya gaka na. flcayat na nga kayan: isa kan ya gakagaka 
na > iggina y Jesu Cristo. 

(1 Corinto 14:34) 

16 Kunna nga nakkahi y Yahweh kan ya babay, "Pabbalinan ku 
kan mazziyariyat ka kannia attuliwan/appasikal mu, en maziyatan 
ka kannia agganak mu. Maski nu kunna tian, kemmian mu peba ya 
ayat ya atawam, en iggina ya mammoray kan ikaw." 

17 Kunna nga nakkahi kan ya lalaki, "Gafu ta gininam ya atawam 
en nanganan mu ya vunga nga kinahik nga marim panganan, iged 
ku ya lusak. Mawag kan mazziyariyat ka nga mattrabahu kannia 
intern attolem tasenu hinnian/asan apit mu nga makalannat kan 
kanan nu. isMamatuhu ya lusak kan narakat nga kadakaddat en 
nasa-asit para kan ikayu, en mangan kayu kan ya mulumula nga 
mororay nga mattuhu kan ya lusak. is Mawag kan italakkurug mu ya 
mattrabahu tasenu hinnian vunga ya allingilingat mu addet so nu 
metoli ka kan ya lusak ta yan ya naggafanan mu. Lusak ya 
naggafanan mu, en lusak pay ya panollian mu." 20 

20 Sangaw, ya lalaki nga nangahanan kan Adan, nginahanan na ya 
atawa na kan Eva, 32 ta iggina ya mabbalin kan ina ngammin ya 
totolay . 21 Namanday y Yahweh kan sinnun nga gaddang aya-ayam 
nga para kan y Adan en ya atawa na, en nesinnun na kan ira. 

Ya Nekelawan y Adan en y Eva kan ya Laguerta 

22 Kunna nga nakkahi y Yahweh, "Nabbalin ya tolay kan 
kagiggitta tera ta nammuan na ya napia en ya narakat ngin. Mawag 
kan mari na mapavulunan nga mangan kan ya vunga ya kayu ya 
attolay, en matolay kan awan na nga panda." 23Pinapanaw 
y Yahweh ira kan ya Laguerta ya Eden tasenu kusettian y Adan ya 
lusak ta lusak ya naggafanan na. 24Pinappaw y Yahweh ira kan ya 
laguerta, en nangikkua/nangippay iggina kan Kerubin ira 22 nga 
manaron kan ya attallungan kan ya silawan ya laguerta. Nangikkua 
pay y Yahweh kan ispada nga umafa-afi kan ya attallungan en 
mabbiribira kan ngammin nga parte. Yaw ya manaron kan ya dalan 



20 3:19 0nu: Lusak nga naggafanan mu en lusak nga panollian mu. Kan 

Hebreo: Gahuk ka, en gahuk ya panoUian mu. 
22 3:20 Ya kebalinan ya ergo nga Eva kan ya ergo nga Hebreo: attolay 
12 3:24 Klase nga anghel. 

